এটা আগশাৰীৰ প্ৰকাশনগোষ্ঠীৰ প্ৰকাশক হিচাপে আৰু এগৰাকী লেখক হিচাপে এই বিষয়ত আপোনাৰ বক্তব্য কি জানিব বিচাৰিছোঁ৷ সৌমিত্ৰ যোগীঃ কিতাপ এখন বিক্ৰী হ ’ লেহে লেখক আৰু প্ৰকাশক দুয়ো লাভান্বিত হ ’ ব পাৰে। বিক্ৰী নোহোৱা কিতাপ এখনৰ কাৰণে প্ৰকাশকে কেনেকৈ ধন দিব? আৰু কিতাপ লিখি পইচা নোপোৱা বুলি কৰা অভিযোগ আপুনি কাৰ পৰা শুনে? চাবচোন, যিজন লেখকৰ কিতাপ পঢ়ুৱৈয়ে আদৰি লয়, তেওঁ কেতিয়াবা কিতাপৰ কাৰণে পইচা নোপোৱা বুলি অভিযোগ কৰে জানো? এতেকে তেনেকুৱা অভিযোগ কৰাতকৈ দায়বদ্ধতাৰে লেখা-মেলা আৰু পঢ়ুৱৈ বৃদ্ধিৰ কাৰণে কাম কৰাহে উচিত।